[{"text_idx": "#000002", "text": "Hodiau\u0306 en nia programo ni memorigas arkivan felietonon el la ciklo Koninda Pollando pri la urbo Le\u0328bork en la norda parto de la lando. La komenca aktualaj\u0302o rilatas al la 11-a eldono de la Tago de la Nacia Legado, kiun partoprenos ankau\u0306 esperantistoj; i.a. en Bjalistoko okazos prezento de la E-traduko de la nunjara legaj\u0302o \u201eBaladoj kaj romancoj\u201d de Adam Mickiewicz. Krome ni informas pri la interesa ekspozicio de fizionomiaj desegnaj\u0302oj de Goya en Krakovo; pri la nunjaraj distingitoj per la insigno Bene Meriti. La E-komunumaj infomoj rilatas al la nova estraro de UEA kaj estraranaj kompetentoj; al la arbarplanta kampanjo de UEA. Ni memorigas la proksimig\u0302antan limdaton de la kroata tradukkonkurso omag\u0302e al Lucija Borc\u030cic\u0301.\nMuzike au\u0306dig\u0302as en fragmento la originala E-kanto de Hirosi Nobukuni, kiun li ankau\u0306 kantas \u201ePluvo en Paris\u201d. La akompana al la programinformo interreta foto el la fejsbuka pag\u0302o de Bjalistoka Esperanto-Societo rilatas al la Tago de la Nacia Legado. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000005", "text": "Konservu mian nomon, retpos\u0302tan adreson, kaj ttt-ejon en tiu c\u0302i foliumilo por miaj postaj komentoj."}]